《别何处士陵俊老》
五代·谭用之

三皇上人春梦醒，东侯老大麒麟生。
洞连龙穴全山冷，窗透鳌波尽室清。
计拙耻居岩麓老，气狂惭与斗牛平。
谁人为向青编上，直傍巢由写一名。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。